Αλλαγή του ρόλου παροχής εξειδικευμένων υπηρεσιών για την υποστήριξη της ενταξιακής εκπαίδευσης

**Εργαλείο αυτοαξιολόγησης πολιτικών**

**Ευρωπαϊκός Φορέας για την Ειδική Αγωγή και την Ενταξιακή Εκπαίδευση**

Ο Ευρωπαϊκός Φορέας για την Ειδική Αγωγή και την Ενταξιακή Εκπαίδευση (ο Φορέας) είναι ένας ανεξάρτητος και αυτοδιοικούμενος οργανισμός. Ο Φορέας συγχρηματοδοτείται από τα Υπουργεία Παιδείας των χωρών μελών του και από την Ευρωπαϊκή Επιτροπή μέσω επιδότησης λειτουργίας στο πλαίσιο του εκπαιδευτικού προγράμματος της Ευρωπαϊκής Ένωσης.

Με τη χρηματοδότηση της Ευρωπαϊκής Ένωσης. Ωστόσο, οι γνώμες και οι απόψεις που εκφράζονται είναι μόνο του/των συγγραφέα/ων και δεν αντανακλούν απαραίτητα εκείνες της Ευρωπαϊκής Ένωσης ή της Ευρωπαϊκής Επιτροπής. Ούτε η Ευρωπαϊκή Ένωση ούτε η Ευρωπαϊκή Επιτροπή μπορούν να θεωρηθούν υπεύθυνες για αυτές.

Οι απόψεις που εκφράζονται από οποιοδήποτε πρόσωπο στο παρόν έγγραφο δεν αντανακλούν απαραίτητα τις επίσημες απόψεις του Φορέα, των χωρών μελών του ή της Ευρωπαϊκής Επιτροπής.

**© European Agency for Special Needs and Inclusive Education 2022**

Συντάκτες: Μαίρη Κυριαζοπούλου, Ανθούλα Κεφαλληνού, Serge Ebersold, Per Skoglund, Eloy Rebollo Píriz και Mikkel Lučić Wichmann

Η παρούσα έκδοση είναι ένας πόρος ανοικτού κώδικα. Αυτό σημαίνει ότι έχετε το δικαίωμα ελεύθερης πρόσβασης, αξιοποίησης, τροποποίησης και διανομής της με την κατάλληλη αναφορά στον Ευρωπαϊκό Φορέα για την Ειδική Αγωγή και την Ενταξιακή Εκπαίδευση. Για περισσότερες πληροφορίες, ανατρέξτε στην πολιτική ανοικτής πρόσβασης του Φορέα: [www.european-agency.org/open-access-policy](http://www.european-agency.org/open-access-policy).

Μπορείτε να παραθέσετε την παρούσα έκδοση ως εξής: Ευρωπαϊκός Φορέας για την Ειδική Αγωγή και την Ενταξιακή Εκπαίδευση, 2022. *Αλλαγή του ρόλου παροχής εξειδικευμένων υπηρεσιών για την υποστήριξη της ενταξιακής εκπαίδευσης: Εργαλείο αυτοαξιολόγησης πολιτικών.* (Μ. Κυριαζοπούλου, Α. Κεφαλληνού, S. Ebersold, P. Skoglund, E. Rebollo Píriz και M. Lučić Wichmann, συντ.). Odense, Δανία

Το έργο αυτό αδειοδοτείται από την [Άδεια Creative Commons Αναφορά Δημιουργού - Μη Εμπορική Χρήση - Παρόμοια Διανομή 4.0 Διεθνές](https://creativecommons.org/licenses/by-nc-sa/4.0/). Μπορείτε να κοινοποιήσετε και να προσαρμόσετε την παρούσα δημοσίευση.

Με στόχο τη μεγαλύτερη προσβασιμότητα, η παρούσα έκθεση είναι διαθέσιμη σε 25 γλώσσες και σε προσβάσιμη ηλεκτρονική μορφή στον δικτυακό τόπο του Φορέα: [www.european-agency.org](http://www.european-agency.org/)

Αυτή είναι η μετάφραση του πρωτότυπου κειμένου στα αγγλικά. Σε περίπτωση αμφιβολιών σχετικά με την ακρίβεια των πληροφοριών στη μετάφραση, ανατρέξτε στο πρωτότυπο αγγλικό κείμενο.

ISBN: 978-87-7599-035-1 (Ηλεκτρονική μορφή)

**Γραμματεία**

Østre Stationsvej 33

DK-5000 Odense C Denmark

Τηλ: +45 64 41 00 20

[secretariat@european-agency.org](mailto:secretariat@european-agency.org)

**Γραφείο Βρυξελλών**

Rue Montoyer, 21

BE-1000 Brussels Belgium

Τηλ: +32 2 213 62 80

[brussels.office@european-agency.org](mailto:brussels.office@european-agency.org)

**ΠΕΡΙΕΧΟΜΕΝΑ**

[Εισαγωγή 5](#_Toc127366504)

[Σκοπός του εργαλείου 5](#_Toc127366505)

[Πώς να χρησιμοποιήσετε το εργαλείο 6](#_Toc127366506)

[Προετοιμασίες 6](#_Toc127366507)

[Συμπλήρωση του εργαλείου 6](#_Toc127366508)

[Προβληματισμός γύρω από τις απαντήσεις 7](#_Toc127366509)

[Εργαλείο αυτοαξιολόγησης πολιτικών CROSP 8](#_Toc127366510)

[Κατευθυντήρια αρχή 1: Ανάπτυξη κοινής δέσμευσης για την ενταξιακή εκπαίδευση 8](#_Toc127366511)

[Κατευθυντήρια αρχή 2: Προώθηση της ανταλλαγής γνώσεων και απόκτηση ενταξιακών ικανοτήτων μέσω της συνεργασίας και της δικτύωσης 10](#_Toc127366512)

[Κατευθυντήρια αρχή 3: Παροχή συνεχούς επαγγελματικής επιμόρφωσης για την   
ένταξη 13](#_Toc127366513)

[Κατευθυντήρια αρχή 4: Υποστήριξη της ενταξιακής σχολικής ηγεσίας και διοίκησης 15](#_Toc127366514)

[Κατευθυντήρια αρχή 5: Ενθάρρυνση της ενεργού συμμετοχής των ενδιαφερομένων 17](#_Toc127366515)

[Κατευθυντήρια αρχή 6: Προώθηση της συνεχούς παρακολούθησης και αξιολόγησης 19](#_Toc127366516)

[Παράρτημα 1: Γλωσσάριο όρων 22](#_Toc127366517)

[Παράρτημα 2: Το πλαίσιο του εργαλείου 26](#_Toc127366518)

[Κατευθυντήριες αρχές 26](#_Toc127366519)

[Προτεραιότητες και στρατηγικές πολιτικής 27](#_Toc127366520)

[Βασικές δράσεις 27](#_Toc127366521)

[Παράρτημα 3: Επικύρωση του εργαλείου αυτοαξιολόγησης σε εθνικό   
επίπεδο 29](#_Toc127366522)

[Βιβλιογραφικές αναφορές 31](#_Toc127366523)

Εισαγωγή

Το έργο με τίτλο [Αλλαγή του ρόλου παροχής εξειδικευμένων υπηρεσιών για την υποστήριξη της ενταξιακής εκπαίδευσης](https://www.european-agency.org/activities/CROSP) (CROSP), που πραγματοποιήθηκε από τον Ευρωπαϊκό Φορέα για την Ειδική Αγωγή και την Ενταξιακή Εκπαίδευση (ο Φορέας), επικεντρώθηκε στην αναδιοργάνωση της παροχής εξειδικευμένων υπηρεσιών για την υποστήριξη του δικαιώματος όλων των μαθητών στην ενταξιακή εκπαίδευση. Στόχος του έργου ήταν να εντοπίσει και να αναλύσει τις προκλήσεις και τις ευκαιρίες στο πλαίσιο της πολιτικής και της πρακτικής κάθε χώρας, οι οποίες επηρεάζουν την αναδιοργάνωση και τη μεταρρύθμιση της παροχής εξειδικευμένων υπηρεσιών με γνώμονα την υποστήριξη του δικαιώματος όλων των μαθητών στην ενταξιακή εκπαίδευση.

Με βάση την προσέγγιση της διομότιμης μάθησης, 18 χώρες μέλη του Φορέα συμμετείχαν σε θεματικά εργαστήρια και αντάλλαξαν εμπειρίες και απόψεις για το θέμα. Από τα ευρήματα των θεματικών εργαστηρίων προέκυψαν έξι αμοιβαία συμπληρωματικές κατευθυντήριες αρχές στις οποίες στηρίζεται ο επαναπροσανατολισμός του ρόλου της παροχής εξειδικευμένων υπηρεσιών για την υποστήριξη της ενταξιακής εκπαίδευσης.

Κάθε κατευθυντήρια αρχή συνδέεται με διάφορες προτεραιότητες και στρατηγικές πολιτικής τις οποίες οι χώρες προσδιόρισαν ως αποτελεσματικές κατά τη διάρκεια των εργαστηρίων. Κάθε προτεραιότητα και στρατηγική πολιτικής μπορεί, με τη σειρά της, να αναλυθεί σε βασικές δράσεις, οι οποίες αποτελούν παραδείγματα αποτελεσματικής εφαρμογής των σχετικών πολιτικών και στρατηγικών.

Αυτή η διαδικασία ανάλυσης αποτέλεσε τη βάση για την ανάπτυξη ενός **χάρτη πορείας για την αλλαγή του ρόλου της παροχής εξειδικευμένων υπηρεσιών**. Ο εν λόγω χάρτης πορείας συνδέει συνολικά τις 6 κατευθυντήριες αρχές με 17 προτεραιότητες και στρατηγικές πολιτικής, ενώ παρέχει παράλληλα ορισμένα παραδείγματα βημάτων ή ορόσημων για την αποτελεσματική υλοποίησή του (Ευρωπαϊκός Φορέας, 2022).

Το εργαλείο αυτοαξιολόγησης CROSP περιλαμβάνει όλες τις κατευθυντήριες αρχές, τις προτεραιότητες/στρατηγικές πολιτικής και τις ενδεικτικές βασικές δράσεις με τη μορφή ερωτήσεων αυτοαξιολόγησης.

Σκοπός του εργαλείου

Ο γενικός σκοπός του εργαλείου CROSP είναι να βελτιώσει την ανάπτυξη συστημάτων ενταξιακής εκπαίδευσης μέσω της αναδιοργάνωσης της παροχής εξειδικευμένων υπηρεσιών. Σκοπός του είναι να δώσει τη δυνατότητα στις χώρες να προβληματιστούν και να αναπτύξουν ένα φάσμα μορφών υποστήριξης για την ενταξιακή εκπαίδευση με τους εξής τρόπους:

* υποστηρίζοντάς τις να χαρτογραφήσουν σε ποιο σημείο βρίσκονται στην πορεία τους προς την αλλαγή του ρόλου της παροχής εξειδικευμένων υπηρεσιών, μέσω διεξοδικών ερωτήσεων αυτοαναστοχασμού,
* προσδιορίζοντας τα επόμενα βήματα για την αλλαγή του ρόλου της παροχής εξειδικευμένων υπηρεσιών.

Το εργαλείο αυτό απευθύνεται κυρίως σε υπεύθυνους χάραξης πολιτικής σε εθνικό/περιφερειακό/τοπικό επίπεδο, καθώς και σε φορείς λήψης αποφάσεων και επαγγελματίες σε επίπεδο σχολείου.

Πώς να χρησιμοποιήσετε το εργαλείο

Το εργαλείο περιλαμβάνει ένα σύνολο ερωτήσεων που θα μπορούσαν να απαντηθούν από μια διεπιστημονική ομάδα. Η ομάδα αυτή μπορεί να αποτελείται από υπεύθυνους λήψης αποφάσεων από όλα τα επίπεδα εκπαίδευσης και/ή άλλους εμπλεκόμενους φορείς, καθώς και από επαγγελματίες στους τομείς της γενικής εκπαίδευσης και της παροχής εξειδικευμένων υπηρεσιών.

Το εργαλείο είναι ένα έγγραφο **ανοικτού κώδικα**. Θα είναι διαθέσιμο σε όλες τις γλώσσες του Φορέα. Οι χώρες ενθαρρύνονται να χρησιμοποιήσουν και να αξιοποιήσουν το εργαλείο, αφού το επικυρώσουν και προσαρμόσουν τις έννοιες και την ορολογία του στις εθνικές συνθήκες τους (για περισσότερες λεπτομέρειες, βλ. [παράρτημα 3](#annex3)).

Με βάση τις εθνικές τους προτεραιότητες, οι χώρες μπορούν να αποφασίσουν να χρησιμοποιήσουν ολόκληρο το εργαλείο αυτοαξιολόγησης ή μέρη του (π.χ. να επικεντρωθούν σε συγκεκριμένες κατευθυντήριες αρχές και/ή συγκεκριμένες ερωτήσεις).

Το εργαλείο θα μπορούσε να διανεμηθεί σε διάφορους εμπλεκόμενους φορείς για να το χρησιμοποιήσουν και για να ανταλλάξουν απόψεις. Λάβετε υπόψη ότι ορισμένοι τομείς μπορεί να είναι πιο χρήσιμοι για τους υπεύθυνους χάραξης πολιτικής, ενώ άλλοι μπορεί να είναι πιο χρήσιμοι για τους επαγγελματίες του τομέα. Επομένως, οι αντίστοιχοι εμπλεκόμενοι φορείς μπορούν να απαντήσουν τις πιο σχετικές ερωτήσεις, εστιάζοντας στα θέματα που θα επιλέξουν σε κάθε συνάντησή τους. Οι χρήστες μπορούν να συναντηθούν περισσότερες από μία φορές, ώστε να έχουν την ευκαιρία να συνεργαστούν καλύτερα.

Προετοιμασίες

Πριν απαντήσουν στις ερωτήσεις του εργαλείου, οι χρήστες πρέπει να αποφασίσουν τα εξής:

* Ποιος θα συμμετάσχει στη συμπλήρωση του εργαλείου;
* Τι πρόσθετες πληροφορίες χρειάζονται;

Συμπλήρωση του εργαλείου

Το εργαλείο ζητεί από τους χρήστες να απαντήσουν σε ένα σύνολο ερωτήσεων προβληματισμού που βασίζονται σε συγκεκριμένες προτεραιότητες/στρατηγικές πολιτικής, καθώς και σε βασικές δράσεις που απαιτούνται για την υποστήριξη του μεταβαλλόμενου ρόλου της παροχής εξειδικευμένων υπηρεσιών.

Κάθε ερώτηση μπορεί να αντιστοιχιστεί σε μια κλίμακα τεσσάρων επιπέδων υλοποίησης:

1. **Όχι ακόμη** - Οι βασικές πολιτικές και δράσεις δεν εξετάζονται ακόμη
2. **Προγραμματισμένο** - Υπάρχει σχέδιο/ιδέα, αλλά η υλοποίηση δεν έχει ξεκινήσει ακόμη.
3. **Εν μέρει σε εφαρμογή** - Η υλοποίηση έχει αρχίσει, αλλά χρειάζεται μεγαλύτερη κάλυψη και υψηλότερη ποιότητα
4. **Σε εφαρμογή** - Η υλοποίηση είναι υψηλής ποιότητας, εκτεταμένη και συστηματική.

Στη στήλη «**Σχόλια**» συμπληρώνεται κάθε αξιολογικό σχόλιο που αναφέρεται στην ποιότητα της εφαρμογής των βασικών πολιτικών και δράσεων ή σε οποιαδήποτε άλλα διαθέσιμα στοιχεία (καθώς και πληροφορίες σχετικά με την παρακολούθηση και την αξιολόγηση, δεδομένα που βασίζονται σε αποδεικτικά στοιχεία κ.λπ.).

Προβληματισμός γύρω από τις απαντήσεις

Αφού απαντήσουν από κοινού στο σύνολο των ερωτήσεων, οι χρήστες συμμετέχουν σε μια συζήτηση με στόχο τον προσδιορισμό των απαραίτητων προτεραιοτήτων/στρατηγικών/βασικών ενεργειών πολιτικής που υπάρχουν, ενδέχεται να λείπουν και/ή χρειάζονται βελτίωση και περαιτέρω ανάπτυξη.

Συγκεκριμένα, οι χρήστες μπορούν να προβληματιστούν σχετικά με τις ακόλουθες ερωτήσεις για κάθε κατευθυντήρια αρχή:

1. Πού βρισκόμαστε στην πορεία προς τη διασφάλιση κάθε κατευθυντήριας αρχής;
2. Ποια είναι τα δυνατά μας σημεία από αυτή την άποψη;
3. Ποιους τομείς πρέπει να βελτιώσουμε/αναπτύξουμε περαιτέρω;
4. Ποιες θα ήταν οι τρεις προτεραιότητες/επόμενα βήματα που πρέπει να εξετάσουμε;
5. Με ποιον χρειάζεται να συζητήσουμε αυτές τις προτεραιότητες;

Αναλογιζόμενοι αυτά τα ερωτήματα, οι χρήστες μπορούν να εντοπίσουν πιθανά κενά και να συμφωνήσουν σε συγκεκριμένες βασικές δράσεις που απαιτούνται για τη διευκόλυνση της υλοποίησης της ενταξιακής εκπαίδευσης. Η διαδικασία αυτή μπορεί να καθορίσει την πορεία των μελλοντικών εξελίξεων σε εθνικό, περιφερειακό και τοπικό επίπεδο.

Εργαλείο αυτοαξιολόγησης πολιτικών CROSP

Κατευθυντήρια αρχή 1: Ανάπτυξη κοινής δέσμευσης για την ενταξιακή εκπαίδευση

Προτεραιότητα/στρατηγική πολιτικής 1.1: Υπάρχει κοινή δέσμευση για την ενταξιακή εκπαίδευση, η οποία υποστηρίζεται από πολιτική βούληση για την ενθάρρυνση *μακροπρόθεσμων αλλαγών*.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **1.1.1**: Υπάρχουν διυπουργικοί φορείς που υποστηρίζουν τη μακροπρόθεσμη αλλαγή προς την ενταξιακή εκπαίδευση; |  |  |  |  |  |
| **1.1.2**: Υπάρχουν μέτρα διακυβέρνησης και/ή χρηματοδότησης που ενθαρρύνουν τους επαγγελματίες στον τομέα της γενικής εκπαίδευσης και της παροχής εξειδικευμένων υπηρεσιών να δεσμευτούν ότι θα συμβάλλουν στη μακροπρόθεσμη αλλαγή; |  |  |  |  |  |
| **1.1.3**: Οι δομές υποστήριξης επιτρέπουν στους επαγγελματίες στον τομέα της παροχής εξειδικευμένων υπηρεσιών να αναλάβουν την ευθύνη για όλους τους μαθητές; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 1.2: Οι εθνικές πολιτικές περιλαμβάνουν μια κοινή δέσμευση για την ενταξιακή εκπαίδευση που βασίζεται σε μια *προσέγγιση στη βάση των ανθρωπίνων δικαιωμάτων*.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **1.2.1**: Υπάρχει σαφής, μακροπρόθεσμη πολιτική δέσμευση που να υποστηρίζει την προσέγγιση των ανθρωπίνων δικαιωμάτων στη νομοθεσία και την πολιτική; |  |  |  |  |  |
| **1.2.2**: Σύμφωνα με την προσέγγιση των ανθρωπίνων δικαιωμάτων, υπάρχει σαφής μετάβαση από την ιατρική σε μια κοινωνικοπαιδαγωγική προσέγγιση; |  |  |  |  |  |
| **1.2.3**: Υπάρχουν δείκτες που να αποδεικνύουν την εφαρμογή της κοινωνικοπαιδαγωγικής προσέγγισης; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 1.3: Υπάρχουν πολιτικές και στρατηγικές που προάγουν μια *κοινή αντίληψη* της ενταξιακής εκπαίδευσης μεταξύ του τομέα γενικής και εξειδικευμένης εκπαίδευσης

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **1.3.1**: Υπάρχουν χώροι συνεργατικού διαλόγου που έχουν δημιουργηθεί για τους εμπλεκόμενους φορείς από τους τομείς της γενικής εκπαίδευσης και της παροχής εξειδικευμένων υπηρεσιών; |  |  |  |  |  |
| **1.3.2**: Υπάρχει ένα σύνολο μέτρων που επιτρέπει την ανάπτυξη κοινής γλώσσας μεταξύ του γενικού τομέα και του εξειδικευμένου τομέα; |  |  |  |  |  |
| **1.3.3**: Υπάρχουν δείκτες που αξιολογούν το επίπεδο κατανόησης της έννοιας της ενταξιακής εκπαίδευσης μεταξύ των επαγγελματιών στους τομείς της γενικής εκπαίδευσης και της παροχής εξειδικευμένων υπηρεσιών; |  |  |  |  |  |
| Άλλο *(διευκρινίστε)* |  |  |  |  |  |

Κατευθυντήρια αρχή 2: Προώθηση της ανταλλαγής γνώσεων και απόκτηση ενταξιακών ικανοτήτων μέσω της συνεργασίας και της δικτύωσης

Προτεραιότητα/στρατηγική πολιτικής 2.1: Οι πολιτικές και οι στρατηγικές υποστηρίζουν την ανταλλαγή γνώσεων μέσω της ανάπτυξης *επαγγελματικών κοινοτήτων μάθησης*

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **2.1.1**: Υπάρχουν συνεργατικές πλατφόρμες που προωθούν τη συνεργασία μεταξύ επαγγελματιών στους τομείς της γενικής εκπαίδευσης και της παροχής εξειδικευμένων υπηρεσιών; |  |  |  |  |  |
| **2.1.2**: Υπάρχει ανταλλαγή γνώσεων που να υποστηρίζει τα σχολεία στο να δημιουργήσουν ενταξιακά, υψηλής ποιότητας μαθησιακά περιβάλλοντα; |  |  |  |  |  |
| **2.1.3**: Είναι σαφώς καθορισμένα τα καθήκοντα και οι ρόλοι όλων των εμπλεκόμενων φορέων; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 2.2: Η μετατροπή των ειδικών σχολείων σε κέντρα στήριξης εξασφαλίζει την *ανταλλαγή γνώσεων* μεταξύ των επαγγελματιών του τομέα παροχής γενικών και εξειδικευμένων υπηρεσιών.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **2.2.1**: Υπάρχουν μέτρα που ενθαρρύνουν τους επαγγελματίες στον τομέα της παροχής εξειδικευμένων υπηρεσιών να μοιράζονται τις γνώσεις και τις ικανότητές τους σε περιβάλλοντα γενικής εκπαίδευσης; |  |  |  |  |  |
| **2.2.2**: Υπάρχουν δείκτες που να αξιολογούν την έκταση αυτής της μεταφοράς γνώσεων και ικανοτήτων; |  |  |  |  |  |
| **2.2.3**: Υπάρχουν μέτρα χρηματοδότησης και διακυβέρνησης που να διασφαλίζουν τον σαφή ορισμό των καθηκόντων και των ρόλων όλων των εμπλεκόμενων φορέων; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 2.3: *Η παροχή συνεχούς υποστήριξης* από τους επαγγελματίες επιτρέπει στους επαγγελματίες στον τομέα της γενικής εκπαίδευσης, τις οικογένειες και τους μαθητές να αποκτήσουν ενταξιακές ικανότητες.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **2.3.1**: Υπάρχουν μέτρα που να διασφαλίζουν ένα φάσμα μορφών υποστήριξης; |  |  |  |  |  |
| **2.3.2**: Παρέχονται εναλλακτικές λύσεις και ευκαιρίες υποστήριξης για τους επαγγελματίες, τις οικογένειες και τους μαθητές; |  |  |  |  |  |
| **2.3.3**: Υπάρχουν δείκτες που να αξιολογούν την ποιότητα του φάσματος των μορφών υποστήριξης; |  |  |  |  |  |
| Άλλο *(διευκρινίστε)* |  |  |  |  |  |

Κατευθυντήρια αρχή 3: Παροχή συνεχούς επαγγελματικής επιμόρφωσης για την ένταξη

Προτεραιότητα/στρατηγική πολιτικής 3.1: Οι ευκαιρίες επαγγελματικής επιμόρφωσης προάγουν μια *κοινή γλώσσα* για την ένταξη όλων των μαθητών

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **3.1.1**: Η βασική έννοια και οι αρχές της ένταξης ενσωματώνονται στις συνεχείς ευκαιρίες επαγγελματικής επιμόρφωσης; |  |  |  |  |  |
| **3.1.2**: Υπάρχουν μέτρα που να διασφαλίζουν την κοινή κατάρτιση/μαθήματα για τους επαγγελματίες από τους τομείς της γενικής εκπαίδευσης και της παροχής εξειδικευμένων υπηρεσιών; |  |  |  |  |  |
| **3.1.3**: Υπάρχουν μέτρα που να διασφαλίζουν ότι οι ευκαιρίες επαγγελματικής επιμόρφωσης λαμβάνουν υπόψη τις γνώσεις και την εμπειρία επαγγελματιών που ασχολούνται με ετερογενείς μαθητές; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 3.2: Οι επαγγελματίες από τον τομέα γενικής και εξειδικευμένης εκπαίδευσης διαθέτουν τις κατάλληλες *ικανότητες/δεξιότητες, τα προσόντα και τα εργαλεία* για να εργαστούν με ετερογενείς ομάδες.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **3.2.1**: Υπάρχουν μέτρα που να διασφαλίζουν ότι τα προγράμματα σπουδών της βασικής εκπαίδευσης των εκπαιδευτικών περιλαμβάνουν την έννοια και τις αρχές της ενταξιακής εκπαίδευσης; |  |  |  |  |  |
| **3.2.2**: Η ενταξιακή παιδαγωγική ενσωματώνεται στην επαγγελματική επιμόρφωση των αρχάριων και έμπειρων εκπαιδευτικών τόσο στον τομέα της γενικής εκπαίδευσης όσο και στον τομέα της παροχής εξειδικευμένων υπηρεσιών; |  |  |  |  |  |
| **3.2.3**: Υπάρχουν μέτρα για τη διασφάλιση ευκαιριών ενδοϋπηρεσιακής μάθησης για όλους τους επαγγελματίες τόσο από τον τομέα της γενικής εκπαίδευσης όσο και από τον τομέα της παροχής εξειδικευμένων υπηρεσιών; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 3.3: *Σύνδεση* ευκαιριών επαγγελματικής επιμόρφωσης για τους εκπαιδευτικούς από τους τομείς γενικής και εξειδικευμένης εκπαίδευσης

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **3.3.1**: Υπάρχουν δομές συνεργασίας μεταξύ των επαγγελματιών; |  |  |  |  |  |
| **3.3.2**: Παρέχει το εξειδικευμένο προσωπικό συμβουλές και υποστήριξη στους εκπαιδευτικούς της γενικής εκπαίδευσης σχετικά με τον τρόπο αντιμετώπισης των ετερογενών ομάδων; |  |  |  |  |  |
| **3.3.3**: Υπάρχουν προγράμματα για τη δημιουργία γεφυρών μεταξύ της παροχής εξειδικευμένων υπηρεσιών και της γενικής εκπαίδευσης; |  |  |  |  |  |
| Άλλο *(διευκρινίστε)* |  |  |  |  |  |

Κατευθυντήρια αρχή 4: Υποστήριξη της ενταξιακής σχολικής ηγεσίας και διοίκησης

Προτεραιότητα/στρατηγική πολιτικής 4.1: Οι σχολικοί ηγέτες προωθούν ένα *ενταξιακό όραμα*, που περιλαμβάνει κοινές αξίες, κοινή γλώσσα και κατανόηση και μια ολιστική προσέγγιση.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **4.1.1**: Υπάρχει σαφής ορισμός της ένταξης στη νομοθεσία που πρέπει να υιοθετηθεί από τους σχολικούς ηγέτες; |  |  |  |  |  |
| **4.1.2**: Η εκπαίδευση των ηγετών βασίζεται σε μια προσέγγιση του σχολείου ως συνόλου; |  |  |  |  |  |
| **4.1.3**: Οι ηγέτες του τομέα της γενικής εκπαίδευσης είναι υπεύθυνοι για τη διαχείριση της ετερογένειας (λειτουργούν ως «παράγοντες διευκόλυνσης»); |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 4.2: Εξασφάλιση *των ικανοτήτων και της εμπιστοσύνης* της σχολικής ηγεσίας τόσο από τον τομέα της γενικής όσο και από τον τομέα της εξειδικευμένης εκπαίδευσης για την υποστήριξη της ενταξιακής εκπαίδευσης

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **4.2.1**: Υπάρχουν δομές για την ανάπτυξη στρατηγικών ηγεσίας για την ενταξιακή εκπαίδευση; |  |  |  |  |  |
| **4.2.2**: Υπάρχουν δομές υποστήριξης ώστε οι ομάδες ηγεσίας να αισθάνονται σίγουρες για την εφαρμογή της ενταξιακής εκπαίδευσης; |  |  |  |  |  |
| **4.2.3**: Έχουν οι ηγετικές ομάδες το απαραίτητο επίπεδο αυτονομίας για την εφαρμογή της ενταξιακής εκπαίδευσης; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 4.3: Η σχολική ηγεσία και διαχείριση υποστηρίζουν την ενταξιακή εκπαίδευση μέσω της *συνεργασίας*

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **4.3.1**: Η ηγεσία και η διοίκηση του σχολείου διασφαλίζουν την αποτελεσματική συνεργασία μεταξύ πολυεπιστημονικών ομάδων; |  |  |  |  |  |
| **4.3.2**: Η ηγεσία και η διοίκηση του σχολείου προωθούν τη μεταφορά της τεχνογνωσίας από την παροχή εξειδικευμένων υπηρεσιών στη γενική εκπαίδευση; |  |  |  |  |  |
| **4.3.3**: Η ηγεσία και η διοίκηση του σχολείου προωθούν τη συνεχή συνεργασία και επικοινωνία μεταξύ σχολείων, κοινοτικών υπηρεσιών, παρόχων επιμόρφωσης κ.λπ.; |  |  |  |  |  |
| Άλλο *(διευκρινίστε)* |  |  |  |  |  |

Κατευθυντήρια αρχή 5: Ενθάρρυνση της ενεργού συμμετοχής των ενδιαφερομένων

Προτεραιότητα/στρατηγική πολιτικής 5.1: Υπάρχουν ολοκληρωμένες εθνικές πολιτικές και στρατηγικές που αναπτύχθηκαν έπειτα από *ευρεία διαβούλευση* με όλους τους εμπλεκόμενους φορείς, με σαφές πολιτικό όραμα και βούληση.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **5.1.1**: Περιλαμβάνει η εθνική νομοθεσία μέτρα/διαδικασίες που ενθαρρύνουν τη συμμετοχή των εμπλεκόμενων φορέων; |  |  |  |  |  |
| **5.1.2**: Υπάρχουν διαδικασίες που να διασφαλίζουν το ίδιο επίπεδο συμμετοχής των εμπλεκόμενων φορέων στην πρώιμη παιδική ηλικία, την πρωτοβάθμια και τη δευτεροβάθμια εκπαίδευση; |  |  |  |  |  |
| **5.1.3**: Είναι συνεπής η συμμετοχή των εμπλεκόμενων φορέων σε όλες τις περιφέρειες/δήμους; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 5.2: Η πολιτική διασφαλίζει ότι οι μαθητές και οι οικογένειες είναι οι κύριοι παράγοντες και θεωρούνται *βασικός πόρος* στη διαδικασία μάθησης και διδασκαλίας.

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **5.2.1**: Υπάρχουν δίκαιες ευκαιρίες συμμετοχής για όλες τις οικογένειες/μαθητές από διαφορετικά υπόβαθρα τόσο στον τομέα της γενικής εκπαίδευσης όσο και στον τομέα της παροχής εξειδικευμένων υπηρεσιών (π.χ. οικογένειες και μαθητές που συμμετέχουν στον σχεδιασμό ατομικών εκπαιδευτικών σχεδίων); |  |  |  |  |  |
| **5.2.2**: Έχουν ιδρυθεί συμμετοχικοί δίαυλοι, δομές και/ή φορείς (π.χ. μαθητικά συμβούλια και σχολικά συμβούλια, σύλλογοι για οικογένειες/άτομα με αναπηρία) και συμμετέχουν στη σχολική λειτουργία; |  |  |  |  |  |
| **5.2.3**: Μπορούν οι οικογένειες και οι μαθητές να επηρεάσουν αποφάσεις που σχετίζονται με τη διαδικασία διδασκαλίας και μάθησης; |  |  |  |  |  |
| Άλλο *(διευκρινίστε)* |  |  |  |  |  |

Κατευθυντήρια αρχή 6: Προώθηση της συνεχούς παρακολούθησης και αξιολόγησης

Προτεραιότητα/στρατηγική πολιτικής 6.1: Υπάρχουν *εθνικοί δείκτες* ποιοτικής ενταξιακής εκπαίδευσης που λαμβάνουν υπόψη τις τοπικές διαφορές, την ποικιλομορφία των αναγκών των μαθητών και τον ρόλο της παροχής εξειδικευμένων υπηρεσιών

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **6.1.1**: Αντικατοπτρίζουν οι δείκτες μια κοινή κατανόηση της ποιοτικής ενταξιακής πρακτικής τόσο στον τομέα της γενικής εκπαίδευσης όσο και στον τομέα της παροχής εξειδικευμένων υπηρεσιών; |  |  |  |  |  |
| **6.1.2**: Υπάρχει συστηματικό μέσο συλλογής δεδομένων για τους σκοπούς της ενταξιακής εκπαίδευσης; |  |  |  |  |  |
| **6.1.3**: Οι αποφάσεις βασίζονται σε ένα έγκυρο σύστημα συλλογής δεδομένων που καλύπτει τόσο τον τομέα της γενικής εκπαίδευσης όσο και τον τομέα της παροχής εξειδικευμένων υπηρεσιών; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 6.2: Υπάρχουν *συνεργατικές δομές/διαδικασίες* για την παρακολούθηση και την αξιολόγηση

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **6.2.1**: Δημιουργούνται δείκτες παρακολούθησης και αυτοαξιολόγησης σε συνεργασία μεταξύ των επαγγελματιών του τομέα της γενικής εκπαίδευσης όσο και του τομέα της παροχής εξειδικευμένων υπηρεσιών για να διασφαλιστεί η κοινή κατανόηση και να αποφευχθεί η αντίσταση; |  |  |  |  |  |
| **6.2.2**: Υπάρχουν πρωτοβουλίες/προγράμματα για την ενίσχυση των γνώσεων και των δεξιοτήτων των βασικών εμπλεκόμενων φορέων τόσο από τον τομέα της γενικής εκπαίδευσης όσο και από τον τομέα της παροχής εξειδικευμένων υπηρεσιών στην ανάλυση και χρήση δεδομένων; |  |  |  |  |  |
| **6.2.3**: Υπάρχει αποτελεσματική συνεργασία μεταξύ του σχολείου και των εκπαιδευτικών αρχών και των πανεπιστημίων για την παρακολούθηση και τη χρήση δεδομένων; |  |  |  |  |  |
| Άλλο *(διευκρινίστε)* |  |  |  |  |  |

Προτεραιότητα/στρατηγική πολιτικής 6.3: Υπάρχει ένα *ολοκληρωμένο σύστημα παρακολούθησης* του τρόπου με τον οποίο η παροχή εξειδικευμένων υπηρεσιών υποστηρίζει τον τομέα παροχής γενικής εκπαίδευσης κατά την εφαρμογή της ενταξιακής εκπαίδευσης (καλύπτοντας τα υποσυστήματα της εσωτερικής και εξωτερικής αξιολόγησης).

| **Βασική δράση** | **0 - Όχι ακόμη** | **1 - Προγραμματισμένο** | **2 - Εν μέρει σε εφαρμογή** | **3 - Σε εφαρμογή** | **Σχόλια** |
| --- | --- | --- | --- | --- | --- |
| **6.3.1**: Το σύστημα συλλογής δεδομένων παρακολουθεί τον τρόπο με τον οποίο η παροχή εξειδικευμένων υπηρεσιών υποστηρίζει τον τομέα της γενικής εκπαίδευσης στην υλοποίηση της ενταξιακής εκπαίδευσης; |  |  |  |  |  |
| **6.3.2**: Αντικατοπτρίζουν οι μηχανισμοί παρακολούθησης και αξιολόγησης μια προσέγγιση του σχολείου ως συνόλου που επικεντρώνεται στα εμπόδια και στους παράγοντες διευκόλυνσης της διδασκαλίας και της μάθησης; |  |  |  |  |  |
| **6.3.3**: Αντιμετωπίζονται τα ζητήματα του απορρήτου, της δεοντολογίας και του μετριασμού του κινδύνου κατά την παρακολούθηση της συνεργασίας τόσο του τομέα της γενικής εκπαίδευσης όσο και του τομέα της παροχής εξειδικευμένων υπηρεσιών; |  |  |  |  |  |
| Άλλο *(διευκρινίστε)* |  |  |  |  |  |

Παράρτημα 1: Γλωσσάριο όρων

Το παράρτημα αυτό παρέχει ορισμούς και διευκρινίσεις των βασικών όρων του εργαλείου. Περιλαμβάνει όρους από το διαδικτυακό [γλωσσάρι](https://www.european-agency.org/resources/glossary) του Φορέα, καθώς και όρους που σχετίζονται ειδικά με το έργο CROSP.

**Ανάπτυξη ικανοτήτων**: Οι διαδικασίες για την ανάπτυξη και την ενίσχυση των στάσεων, των δεξιοτήτων και των ικανοτήτων των επαγγελματιών. Λαμβάνει επίσης υπόψη την υποστήριξη και τους πόρους που απαιτούν οι εκπαιδευτικοί οργανισμοί και οι κοινότητες για να αναπτύξουν τις απαραίτητες διαδικασίες εργασίας για την ενταξιακή εκπαίδευση.

**Ατομικό εκπαιδευτικό σχέδιο/πρόγραμμα**: «Γραπτό σχέδιο που καθορίζει το υφιστάμενο επίπεδο απόδοσης ενός μαθητή μαζί με στόχους και αντικειμενικούς σκοπούς, καθώς και υπηρεσίες και χρονοδιαγράμματα για την επίτευξη αυτών των στόχων και αντικειμενικών σκοπών» ([UNESCO, 2020](https://unesdoc.unesco.org/ark:/48223/pf0000373718), σελ. 420).

Οι γονείς, οι μαθητές και άλλοι επαγγελματίες/ειδικοί μπορούν να συμμετέχουν στην κατάρτιση των ατομικών εκπαιδευτικών σχεδίων.

**Δείκτες**: Μέτρα που βασίζονται σε στοιχεία (ποιοτικά και ποσοτικά) και που επιτρέπουν την παρακολούθηση της ποιότητας και της εφαρμογής της ενταξιακής εκπαίδευσης.

**Διακυβέρνηση**: Οι δομές και οι διαδικασίες που έχουν σχεδιαστεί για να διασφαλίζουν τη λογοδοσία, τη διαφάνεια και την ικανότητα ανταπόκρισης του εκπαιδευτικού συστήματος. Μπορεί να περιλαμβάνουν, για παράδειγμα, τη δημιουργία δικτύων εντός και εκτός σχολείων, μηχανισμούς παρακολούθησης και λογοδοσίας, προσεγγίσεις αξιολόγησης (παιδαγωγικό έναντι διαγνωστικού μοντέλου αξιολόγησης) κ.λπ.

**Διασφάλιση ποιότητας:** «Η πρακτική της διαχείρισης του τρόπου με τον οποίο παράγονται τα αγαθά ή παρέχονται οι υπηρεσίες ώστε να διασφαλίζεται ότι πληρούν διαρκώς υψηλά πρότυπα» ([Oxford Learner’s Dictionaries](https://www.oxfordlearnersdictionaries.com/)).

Ως διασφάλιση ποιότητας αναφέρονται οι «πολιτικές, διαδικασίες και πρακτικές που έχουν σχεδιαστεί για την επίτευξη, τη διατήρηση και τη βελτίωση της ποιότητας στην ενταξιακή εκπαίδευση». Περιλαμβάνει επίσης «τον τρόπο με τον οποίο οι εκπαιδευτικοί οργανισμοί λογοδοτούν για τις δραστηριότητές τους, αποδέχονται την ευθύνη για τις δραστηριότητες αυτές και μοιράζονται πληροφορίες για τα αποτελέσματά τους ανοιχτά και με διαφάνεια» ([Ευρωπαϊκός Φορέας, 2018](https://www.european-agency.org/sites/default/files/analysis_framework_for_mapping_inclusive_education_policies.pdf), σελ. 17).

**Ειδικοί επαγγελματίες**: Ειδικά εκπαιδευμένο προσωπικό που εργάζεται για την αναγνώριση/αξιολόγηση, την εκπαίδευση και την αποτελεσματική φροντίδα των μαθητών με πρόσθετες ανάγκες υποστήριξης. Στο εν λόγω προσωπικό μπορεί να περιλαμβάνονται: συντονιστές ειδικής αγωγής, ειδικοί παιδαγωγοί (εκπαιδευτικοί ειδικής αγωγής), ειδικό βοηθητικό προσωπικό μάθησης (βοηθοί διδασκαλίας), εκπαιδευτικοί ψυχολόγοι, εργοθεραπευτές, λογοθεραπευτές (λογοπαθολόγοι), σχολικοί βοηθοί (βοηθοί φροντίδας/σχολικοί συνοδοί) , κοινωνικοί λειτουργοί κ.λπ.

**Εμπλεκόμενος φορέας**: Αναφέρεται στους υπεύθυνους χάραξης πολιτικής, τους επαγγελματίες της εκπαίδευσης, τους σχολικούς ηγέτες, τους μαθητές/συμματηθές, τις οικογένειες και τα μέλη της κοινότητας.

**Εμπόδια** (στη μάθηση): Εμπόδιο είναι «ένα πρόβλημα, ένας κανόνας ή μια κατάσταση που εμποδίζει κάποιον να κάνει κάτι ή που καθιστά κάτι αδύνατο» ([Oxford Learner’s Dictionaries](https://www.oxfordlearnersdictionaries.com/)).

Η αναπηρία θεωρείται συχνά ότι οφείλεται σε «εμπόδια κινητικότητας». Τα εμπόδια αυτά μπορούν να αντιμετωπιστούν με τον σχεδιασμό ευνοϊκών, προσβάσιμων περιβαλλόντων.

Στην εκπαίδευση – και κατά τη διάρκεια της μαθησιακής διαδικασίας – μπορεί να υπάρχουν πολλά εμπόδια ή περιστάσεις που περιορίζουν την πλήρη συμμετοχή των μαθητών. Πολλοί μαθητές θα έχουν διαφορετικές απαιτήσεις (βραχυπρόθεσμες και μακροπρόθεσμες) που μπορεί να πρέπει να ληφθούν υπόψη ώστε να είναι σε θέση να λάβουν μέρος σε όλες τις δραστηριότητες και να επωφεληθούν πλήρως από τις ευκαιρίες που προσφέρονται.

Η πλήρης και ενεργός συμμετοχή μπορεί να επηρεαστεί από αρνητικές συμπεριφορές και ελλειμματική σκέψη, σωματικά εμπόδια, ελλιπή πρόσβαση σε βοηθήματα επικοινωνίας και κατάλληλες πληροφορίες σε προσβάσιμες μορφές ή έλλειψη εμπιστοσύνης και/ή εκπαίδευσης στις δεξιότητες που απαιτούνται για τη συμμετοχή ([Ευρωπαϊκός Φορέας, χωρίς ημερομηνία](https://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be)).

Η **ενταξιακή εκπαίδευση** προϋποθέτει μια πραγματική αλλαγή τόσο σε επίπεδο πολιτικής όσο και σε επίπεδο πρακτικής όσον αφορά την εκπαίδευση. Οι μαθητές βρίσκονται στο κέντρο ενός συστήματος που πρέπει να είναι σε θέση να αναγνωρίζουν, να αποδέχονται και να ανταποκρίνονται στην ετερογένεια των μαθητών. Η ενταξιακή εκπαίδευση στοχεύει να ανταποκριθεί στις αρχές της αποτελεσματικότητας, της ισότητας και της ισοτιμίας, όπου η ετερογένεια γίνεται αντιληπτή ως πλεονέκτημα. Οι μαθητές πρέπει επίσης να είναι προετοιμασμένοι να συμμετέχουν στην κοινωνία, να αποκτήσουν πρόσβαση στην πολιτότητα και να αναγνωρίσουν τις αξίες των ανθρωπίνων δικαιωμάτων, της ελευθερίας, της ανεκτικότητας και της μη διάκρισης.

Η **επαγγελματική επιμόρφωση** αναφέρεται σε κάθε δραστηριότητα που αναλαμβάνεται από επαγγελματίες της εκπαίδευσης και η οποία αποσκοπεί στην τόνωση της σκέψης και των επαγγελματικών τους γνώσεων και στη βελτίωση της πρακτικής τους, διασφαλίζοντας ότι αυτή είναι τεκμηριωμένη και επικαιροποιημένη. Η επαγγελματική επιμόρφωση περιλαμβάνει δραστηριότητες που επιτελούνται καθ' όλη τη διάρκεια της επαγγελματικής σταδιοδρομίας ενός ατόμου.

**Επαγγελματική κοινότητα μάθησης** Μια επαγγελματική κοινότητα μάθησης αναφέρεται στις συνεργασίες των εμπλεκόμενων φορέων στην εκπαίδευση «γύρω από σχολικές ομάδες που περιλαμβάνουν…. σχολικό και κοινοτικό προσωπικό, μαζί με ερευνητές, τοπικούς ηγέτες και υπεύθυνους χάραξης πολιτικής» ([Ευρωπαϊκός Φορέας, 2015](https://www.european-agency.org/sites/default/files/Raising%20Achievement%20Conceptual%20Framework.pdf), σελ. 7).

Οι επαγγελματικές κοινότητες μάθησης μπορούν να εξυπηρετούν δύο γενικούς σκοπούς:

1) τη βελτίωση των δεξιοτήτων και των γνώσεων των εκπαιδευτικών μέσω της συνεργατικής μελέτης, της ανταλλαγής εμπειρογνωμοσύνης και του επαγγελματικού διαλόγου και 2) τη βελτίωση των εκπαιδευτικών φιλοδοξιών, των επιτευγμάτων και της επίδοσης των μαθητών μέσω της ισχυρότερης ηγεσίας και της διδασκαλίας. Οι επαγγελματικές κοινότητες μάθησης λειτουργούν συχνά με τη μορφή [*έρευνας δράσης*](https://www.edglossary.org/action-research/), δηλαδή ως ένας τρόπος διαρκούς αμφισβήτησης, επαναξιολόγησης, τελειοποίησης και βελτίωσης των στρατηγικών και των γνώσεων σε θέματα διδασκαλίας ([Great Schools Partnership, 2014](https://www.edglossary.org/professional-learning-community/)).

**Ετερογένεια**: Μια πολυσχιδής έννοια που μπορεί να περιέχει πολλά στοιχεία και επίπεδα διάκρισης, π.χ. ηλικία, εθνικότητα, τάξη, φύλο, σωματικές ικανότητες, φυλή, σεξουαλικός προσανατολισμός, θρησκευτική κατάσταση, μορφωτικό υπόβαθρο, γεωγραφική θέση, εισόδημα, προσωπική κατάσταση, οικογενειακή κατάσταση και εργασιακή εμπειρία.

**Κέντρο στήριξης**: Τα κέντρα στήριξης είναι βασικά εκπαιδευτικά κέντρα και/ή ιδρύματα αφιερωμένα στην παροχή στήριξης και συμβουλευτικής για την προώθηση της ένταξης. Ένα κέντρο στήριξης είναι ένα μεταμορφωμένο ειδικό σχολείο, το οποίο επαναπροσδιορίζεται ως ένας δυναμικός, πολυλειτουργικός χώρος που συγκεντρώνει τόσο ανθρώπινους όσο και υλικούς πόρους. Στο πλαίσιο του μετασχηματισμού, οι εμπλεκόμενοι φορείς από περιβάλλοντα ειδικής αγωγής ενεργούν ως σύμβουλοι για τα περιβάλλοντα γενικής εκπαίδευσης, παρέχοντας στα σχολεία τη γνώση και τη συσσωρευμένη εμπειρία τους. Κινητοποιεί τις γνώσεις και τις δεξιότητες του σχολείου με σκοπό την ένταξη, εκτιμώντας τις γνώσεις και τις εμπειρίες όλων.

**Παροχή εξειδικευμένων υπηρεσιών**: Ο όρος «παροχή» περιλαμβάνει όλες τις μορφές υποστήριξης που μπορεί να διευκολύνουν τη διαδικασία συμμετοχής στην εκπαίδευση για μαθητές με πρόσθετες ανάγκες υποστήριξης: αναλυτικό πρόγραμμα, διαδικασίες αξιολόγησης, μορφές παιδαγωγικής, οργάνωση και διαχείριση και πόροι. Ο όρος «παροχή εξειδικευμένων υπηρεσιών» καλύπτει διάφορους τύπους εξειδικευμένων υπηρεσιών, και συγκεκριμένα:

* την ενδοσχολική παροχή, η οποία εξασφαλίζει βοήθεια σε μαθητές που βρίσκονται σε κανονικές τάξεις ή εν μέρει εκτός κανονικών τάξεων (ειδικές τάξεις, μονάδες, προγράμματα, τάξεις ένταξης και παράλληλη στήριξη, δηλαδή διαπροσωπική παροχή από εξειδικευμένο προσωπικό)·
* την εξωτερική παροχή υπηρεσιών στα σχολεία με στόχο την ενδυνάμωσή τους προκειμένου να ενεργούν με γνώμονα την ένταξη (κέντρα στήριξης, δίκτυα ειδικών σχολείων, δίκτυα γενικών και ειδικών σχολείων)·
* την εξωτερική παροχή υπηρεσιών προς τα σχολεία μέσω εξατομικευμένης υποστήριξης σε μαθητές που είναι εγγεγραμμένοι σε περιβάλλοντα γενικής εκπαίδευσης (φυσιοθεραπευτές, λογοθεραπευτές) με την υποστήριξη των αρχών εκπαίδευσης, υγείας ή πρόνοιας·
* την εξωτερική παροχή σε μαθητές, όπως ειδικά σχολεία αφιερωμένα σε μαθητές που χρειάζονται εντατική υποστήριξη, υπό την ευθύνη των αρχών εκπαίδευσης, υγείας ή πρόνοιας.

**Προσέγγιση καθολικού σχεδιασμού**: Ο καθολικός σχεδιασμός για τη μάθηση είναι μια προσέγγιση που αντιμετωπίζει την ποικιλομορφία των αναγκών των μαθητών, προτείνοντας ευέλικτους στόχους, μεθόδους, υλικά και διαδικασίες αξιολόγησης που βοηθούν τους εκπαιδευτικούς να ανταποκριθούν σε ποικίλες ανάγκες. Τα αναλυτικά προγράμματα που δημιουργούνται με τη χρήση της προσέγγισης του καθολικού σχεδιασμού έχουν σχεδιαστεί από την αρχή για να καλύπτουν τις ανάγκες όλων των μαθητών. Ένα πλαίσιο που βασίζεται στην προσέγγιση του καθολικού σχεδιασμού περιλαμβάνει τον ευέλικτο σχεδιασμό μαθησιακών καταστάσεων με προσαρμόσιμες επιλογές, οι οποίες επιτρέπουν σε όλους τους μαθητές να προχωρούν από τα δικά τους, ατομικά σημεία εκκίνησης (ανατρέξτε στο [Centre for Applied Special Technology (Κέντρο Εφαρμοσμένης Ειδικής Τεχνολογίας), χωρίς ημερομηνία](http://www.udlcenter.org/aboutudl)).

**Προσέγγιση του σχολείου ως συνόλου**: Περιλαμβάνει όλα τα μέλη μιας σχολικής κοινότητας (δηλαδή τους μαθητές, το προσωπικό, τις οικογένειες και τους φροντιστές, τα μέλη της κοινότητας) και επιδιώκει να συμπεριλάβει όλους τους τομείς της σχολικής ζωής. Αναγνωρίζει ότι η πραγματική μάθηση επιτυγχάνεται τόσο μέσω του «επίσημου» αναλυτικού προγράμματος όσο και μέσω του «κρυφού» αναλυτικού προγράμματος και της εμπειρίας των μαθητών από τη ζωή στο σχολείο και στην κοινότητα.

**Φάσμα μορφών υποστήριξης**: Ένα φάσμα μορφών υποστήριξης και υπηρεσιών αντιστοιχεί στο πλήρες φάσμα των πρόσθετων αναγκών που απαντώνται σε κάθε σχολείο. Περιλαμβάνει από ελάχιστη βοήθεια στις τάξεις γενικής εκπαίδευσης έως πρόσθετα προγράμματα υποστήριξης της μάθησης εντός του σχολείου. Περιλαμβάνει επίσης, όπου είναι απαραίτητο, τη βοήθεια από ειδικούς εκπαιδευτικούς και εξωτερικό προσωπικό υποστήριξης. Ένα φάσμα μορφών υποστήριξης διασφαλίζει τη συνεκτική μετάβαση εντός των εκπαιδευτικών συστημάτων και από τα εκπαιδευτικά συστήματα στην εργασία. Διασφαλίζει επίσης τη συνεργασία μεταξύ των διαφόρων εμπλεκόμενων φορέων.

**Χρηματοδότηση**: Οι μηχανισμοί κατανομής πόρων (οικονομικοί, ανθρώπινοι, τεχνικοί κ.λπ.) που προάγουν την ένταξη.

Παράρτημα 2: Το πλαίσιο του εργαλείου

Με βάση πληροφορίες από το έργο του CROSP, το εργαλείο περιλαμβάνει κατευθυντήριες αρχές, προτεραιότητες και στρατηγικές πολιτικής, καθώς και βασικές δράσεις που υποστηρίζουν τη μετατόπιση του ρόλου της παροχής εξειδικευμένων υπηρεσιών. Το εργαλείο βασίζεται σε προηγούμενες έρευνες, καθώς και σε προηγούμενες δραστηριότητες του Φορέα που επισημαίνουν τους σημαντικούς παράγοντες και μηχανισμούς πίσω από τον μετασχηματισμό των εκπαιδευτικών συστημάτων.

Κατευθυντήριες αρχές

Οι κατευθυντήριες αρχές είναι γενικές αρχές που στηρίζουν την εφαρμογή των πολιτικών και στρατηγικών και την ικανότητα των εμπλεκόμενων φορέων να εφαρμόζουν την ενταξιακή εκπαίδευση σε καθημερινή βάση.

Μπορούν να θεωρηθούν ως **γενικές θεματικές** που είναι άρρηκτα συνδεδεμένες με τον μεταβαλλόμενο ρόλο της παροχής εξειδικευμένων υπηρεσιών. Παρέχουν στους ενδιαφερομένους από τους τομείς της παροχής γενικών και εξειδικευμένων υπηρεσιών ένα κοινό όραμα για τον ρόλο της παροχής εξειδικευμένων υπηρεσιών, υποστηρίζοντας έτσι τη συνεργασία. Ευθυγραμμίζονται με τις πρόσφατες [*Βασικές αρχές*](https://www.european-agency.org/resources/publications/key-principles-supporting-policy-development-implementation) του Φορέα (Ευρωπαϊκός Φορέας, 2021) που υποστηρίζουν την εφαρμογή της ανάπτυξης πολιτικής και της πρακτικής της ενταξιακής εκπαίδευσης και παρέχουν πρόσθετα στοιχεία.

Κατά τη διάρκεια των θεματικών εργαστηρίων προσδιορίστηκαν έξι αμοιβαία συμπληρωματικές κατευθυντήριες αρχές:

Κατευθυντήρια αρχή 1: Ανάπτυξη κοινής δέσμευσης για την ενταξιακή εκπαίδευση

Όλοι οι ενδιαφερόμενοι θα πρέπει να αναπτύξουν κοινές αξίες και κοινή δέσμευση για την παροχή μαθησιακών ευκαιριών υψηλής ποιότητας σε όλους τους μαθητές που φοιτούν σε σχολεία γενικής εκπαίδευσης. Η παροχή εξειδικευμένων υπηρεσιών στους μαθητές που χρειάζονται υποστήριξη θα πρέπει να βασίζεται σε μια κοινωνικοπαιδαγωγική προσέγγιση, και όχι σε μια ιατρική προσέγγιση.

Κατευθυντήρια αρχή 2: Προώθηση της ανταλλαγής γνώσεων και απόκτηση ενταξιακών ικανοτήτων μέσω της συνεργασίας και της δικτύωσης

Οι υπεύθυνοι λήψης αποφάσεων και οι επαγγελματίες στον τομέα τόσο της εξειδικευμένης όσο και της γενικής εκπαίδευσης θα πρέπει να ανταλλάσσουν γνώσεις μέσω συνεργασίας σε όλα τα εκπαιδευτικά επίπεδα, καθώς και σε τοπικό/περιφερειακό/εθνικό επίπεδο.

Κατευθυντήρια αρχή 3: Παροχή συνεχούς επαγγελματικής επιμόρφωσης για την ένταξη

Θα πρέπει να παρέχονται ευκαιρίες συνεχούς μάθησης σε όλο το προσωπικό που ασχολείται με την παροχή γενικών και εξειδικευμένων υπηρεσιών, συμπεριλαμβανομένων εκείνων που έχουν ηγετικό ρόλο (δηλαδή με στόχο την εμπέδωση των ενταξιακών δεξιοτήτων και ικανοτήτων).

Κατευθυντήρια αρχή 4: Υποστήριξη της ενταξιακής σχολικής ηγεσίας και διοίκησης

Μια προσέγγιση καθολικού σχεδιασμού για τη διδασκαλία και τη μάθηση θα πρέπει να λειτουργεί ως πόρος και να υποστηρίζει το έργο των επαγγελματιών που έχουν ηγετικούς ρόλους τόσο στον τομέα της γενικής όσο και της εξειδικευμένης εκπαίδευσης.

Κατευθυντήρια αρχή 5: Ενθάρρυνση της ενεργού συμμετοχής των ενδιαφερομένων

Οι οικογένειες, οι εκπαιδευόμενοι και άλλοι ενδιαφερόμενοι φορείς της κοινότητας θα πρέπει να υποστηρίζονται ώστε να συμμετέχουν ενεργά στη διαδικασία μάθησης και διδασκαλίας.

Κατευθυντήρια αρχή 6: Προώθηση της συνεχούς παρακολούθησης και αξιολόγησης

Όλο το προσωπικό που ασχολείται με την παροχή γενικών και εξειδικευμένων υπηρεσιών θα πρέπει να εφαρμόζει μια προσέγγιση του σχολείου ως συνόλου, εστιάζοντας στα εμπόδια και τους παράγοντες που διευκολύνουν τη διδασκαλία και τη μάθηση.

Προτεραιότητες και στρατηγικές πολιτικής

Κάθε κατευθυντήρια αρχή συνδέεται με προτεραιότητες και στρατηγικές πολιτικής τις οποίες οι χώρες προσδιόρισαν ως αποτελεσματικές πρακτικές κατά τη διάρκεια των εργαστηρίων και σε γραπτά έγγραφα.

Οι προτεραιότητες και οι στρατηγικές πολιτικής αναφέρονται στους μακροπρόθεσμους στόχους των πολιτικών που πρέπει να επιδιώξουν σχετικά με τον μεταβαλλόμενο ρόλο της παροχής εξειδικευμένων υπηρεσιών και τη σύνδεση με τα μέσα για την επίτευξη των στόχων αυτών.

Κάθε κατευθυντήρια αρχή περιλαμβάνει μια σειρά από βασικές προτεραιότητες και στρατηγικές πολιτικής που υποστηρίζουν τον μεταβαλλόμενο ρόλο της παροχής εξειδικευμένων υπηρεσιών και επίσης αλληλοσυμπληρώνονται. Οι χώρες θεωρούν τις εν λόγω προτεραιότητες και στρατηγικές πολιτικής θεμελιώδεις για την επίτευξη των αξιών που εκφράζονται στις κατευθυντήριες αρχές.

Το πλαίσιο του εργαλείου περιλαμβάνει 17 προτεραιότητες και στρατηγικές πολιτικής.

Βασικές δράσεις

Κάθε προτεραιότητα και στρατηγική πολιτικής μπορεί να αναλυθεί σε βασικές δράσεις, οι οποίες αποτελούν παραδείγματα αποτελεσματικής εφαρμογής των σχετικών πολιτικών και στρατηγικών. Οι δράσεις αυτές καλύπτουν θέματα χρηματοδότησης, διακυβέρνησης, ανάπτυξης ικανοτήτων και διασφάλισης ποιότητας που επιτρέπουν στους εμπλεκόμενους φορείς να εφαρμόζουν τις σχετικές πολιτικές και τις στρατηγικές.

Κάθε προτεραιότητα και στρατηγική πολιτικής αποτελείται από ορισμένες βασικές δράσεις που είναι αμοιβαία συμπληρωματικές και λαμβάνουν υπόψη τα εξής:

* Τι θα πρέπει να γίνει
* Πώς θα πρέπει να γίνει
* Πώς ελέγχεται η αποτελεσματικότητα.

Το τρέχον πλαίσιο του εργαλείου περιλαμβάνει τα εξής:

* 6 κατευθυντήριες αρχές
* 17 προτεραιότητες και στρατηγικές πολιτικής
* 51 βασικές δράσεις.

Όπως φαίνεται στο Σχήμα 1, κάθε κατευθυντήρια αρχή συνδέεται με διάφορες προτεραιότητες και στρατηγικές πολιτικής, καθώς και με διάφορες βασικές δράσεις, οι οποίες πρέπει να εξετάζονται ολιστικά.

Διάγραμμα ροής που δείχνει πώς κάθε κατευθυντήρια αρχή (επίπεδο 1) οδηγεί σε προτεραιότητες και στρατηγικές πολιτικής (επίπεδο 2), οι οποίες με τη σειρά τους οδηγούν σε βασικές δράσεις (επίπεδο 3)

**Βασική δράση 2 (πώς)**

**(μέτρα που ελήφθησαν & αξιολογήθηκαν)**

**Βασική δράση 2 (πώς)**

**(μέτρα που ελήφθησαν & αξιολογήθηκαν)**

**Βασική δράση 1 (πώς)**

**(μέτρα που ελήφθησαν & αξιολογήθηκαν)**

**Βασική δράση 1 (πώς)**

**(μέτρα που ελήφθησαν & αξιολογήθηκαν)**

**Προτεραιότητα & στρατηγική πολιτικής 2 (τι)**

**Προτεραιότητα & στρατηγική πολιτικής 1 (τι)**

**Κατευθυντήρια αρχή 1 (γιατί)**

Σχήμα 1. Συνδέσεις μεταξύ κατευθυντήριων αρχών, προτεραιοτήτων/στρατηγικών πολιτικής και βασικών δράσεων

Παράρτημα 3: Επικύρωση του εργαλείου αυτοαξιολόγησης σε εθνικό επίπεδο

Το εργαλείο αυτοαξιολόγησης είναι ένα έγγραφο ανοικτού κώδικα. Οι χρήστες μπορούν να το μεταφράσουν και να το προσαρμόσουν στο εθνικό τους πλαίσιο.

Το **πρώτο βήμα** για την προσαρμογή του εργαλείου είναι να υποβληθεί σε μια διαδικασία επικύρωσης. Η διαδικασία αυτή περιλαμβάνει τον εντοπισμό των σχετικών βασικών παραγόντων από διάφορες ομάδες εμπλεκόμενων φορέων που εκπροσωπούν διαφορετικές απόψεις.

Οι βασικοί φορείς που επιλέγονται μπορεί να είναι οι εξής:

* φορείς λήψης αποφάσεων σε εθνικό, περιφερειακό και τοπικό επίπεδο, από τον τομέα της εκπαίδευσης ή από συναφείς τομείς (π.χ. υγεία και πρόνοια)·
* σχολικοί ηγέτες και ομάδες ηγεσίας, καθώς και επαγγελματίες από τον τομέα της γενικής εκπαίδευσης και τον τομέα της παροχής εξειδικευμένων υπηρεσιών (συμπεριλαμβανομένου του προσωπικού υποστήριξης και του ειδικευμένου προσωπικού)·
* εκπρόσωποι οργανώσεων για την οικογένεια, τη νεολαία και την κοινότητα, διοικητικοί υπάλληλοι, καθώς και αιρετοί, όπως μέλη σχολικών συμβουλίων, δημοτικοί σύμβουλοι και εκπρόσωποι του κράτους.

Ο παραπάνω κατάλογος είναι **ενδεικτικός**, καθώς οι ομάδες εμπλεκόμενων φορέων μπορεί να διαφέρουν από χώρα σε χώρα.

Το **δεύτερο βήμα** είναι να προσκληθούν οι επιλεγέντες εμπλεκόμενοι φορείς για να επικυρώσουν το εργαλείο. Αυτό μπορεί να γίνει μέσω εργαστηρίων, ομάδων εστίασης και/ή ατομικών/ομαδικών συνεντεύξεων με σκοπό να διερευνηθεί η πολιτισμική καταλληλότητα και χρησιμότητά του.

Κατά τη διάρκεια της διαδικασίας επικύρωσης, ενδέχεται να ζητηθεί από τους συμμετέχοντες να απαντήσουν στις ακόλουθες ερωτήσεις:

* Είναι σαφείς ο σκοπός και οι έννοιες του εργαλείου;
* Κατά πόσον το εργαλείο είναι εύχρηστο;
* Κατά πόσον είναι ουσιαστικό/σημαντικό για εσάς;
* Κατά πόσον θα μπορούσε να βοηθήσει στον διάλογο γύρω από την ενταξιακή εκπαίδευση;

Οι απαντήσεις σε αυτές τις ερωτήσεις αποσκοπούν στον προσδιορισμό των προσαρμογών που απαιτούνται προκειμένου να καταστεί το εργαλείο σχετικό με την κατάσταση κάθε χώρας. Στο πλαίσιο αυτών, περιλαμβάνονται τα εξής:

* η λήψη απόφασης ως προς το αν θα χρησιμοποιηθεί ολόκληρο το εργαλείο ή τμήματα αυτού (π.χ. εάν οι χώρες θα επικεντρωθούν σε συγκεκριμένες κατευθυντήριες αρχές και/ή συγκεκριμένες ερωτήσεις), σύμφωνα με τις εθνικές προτεραιότητες·
* η παροχή συγκεκριμένης ανατροφοδότησης για τα στοιχεία του εργαλείου (π.χ. επανεξέταση και προσαρμογή γλώσσας και εννοιών στο πλαίσιο κάθε χώρας, αναδιατύπωση, προσθήκη/διαγραφή ερωτήσεων κ.λπ.)
* η απόφαση σχετικά με τη διαδικασία εφαρμογής του εργαλείου αυτοαξιολόγησης στη χώρα.

Βιβλιογραφικές αναφορές

Centre for Applied Special Technology, χωρίς ημερομηνία. *About Universal Design for Learning [Σχετικά με τον καθολικό σχεδιασμό για τη μάθηση]*. [www.cast.org/impact/universal-design-for-learning-udl](https://www.cast.org/impact/universal-design-for-learning-udl) (Τελευταία πρόσβαση: Σεπτέμβριος 2022)

Great Schools Partnership, 2014. ‘Professional learning community’ [«Επαγγελματική κοινότητα μάθησης»], *Glossary of Education Reform.*   
[www.edglossary.org/professional-learning-community](http://www.edglossary.org/professional-learning-community) (Τελευταία πρόσβαση: Σεπτέμβριος 2022)

Oxford Learner’s Dictionaries. [www.oxfordlearnersdictionaries.com](https://www.oxfordlearnersdictionaries.com/) (Τελευταία πρόσβαση: Σεπτέμβριος 2022)

UNESCO, 2020. *Global Education Monitoring Report 2020: Inclusion and education: All means all [Παγκόσμια Έκθεση Παρακολούθησης της Εκπαίδευσης 2020: Ένταξη και εκπαίδευση: Όλοι σημαίνει όλοι]*. Παρίσι: UNESCO.   
[en.unesco.org/gem-report/report/2020/inclusion](https://en.unesco.org/gem-report/report/2020/inclusion) (Τελευταία πρόσβαση: Σεπτέμβριος 2022)

Ευρωπαϊκός Φορέας για την Ειδική Αγωγή και την Ενταξιακή Εκπαίδευση, 2015. *Raising the Achievement of All Learners in Inclusive Education. Project Conceptual Framework and Terminology [Ανάδειξη των επιτευγμάτων όλων των μαθητών στην ενταξιακή εκπαίδευση. Εννοιολογικό πλαίσιο και ορολογία του έργου]*. (V. Donnelly, P. Skoglund και H. Weber, συντ.). Odense, Δανία. [www.european-agency.org/sites/default/files/Raising Achievement Conceptual Framework.pdf](https://www.european-agency.org/sites/default/files/Raising%20Achievement%20Conceptual%20Framework.pdf) (Τελευταία πρόσβαση: Σεπτέμβριος 2022)

Ευρωπαϊκός Φορέας για την Ειδική Αγωγή και την Ενταξιακή Εκπαίδευση, 2018. *Analysis Framework for Mapping Inclusive Education Policies [Πλαίσιο ανάλυσης για τη χαρτογράφηση των πολιτικών για την ενταξιακή εκπαίδευση]*. (V. Soriano, A. Watkins, M. Κυριαζοπούλου, V. Donnelly, A. Kefallinou, S. Ebersold και G. Squires, συντ.). Odense, Δανία. [www.european-agency.org/resources/publications/analysis-framework-mapping-inclusive-education-policies](https://www.european-agency.org/resources/publications/analysis-framework-mapping-inclusive-education-policies) (Τελευταία πρόσβαση: Σεπτέμβριος 2022)

Ευρωπαϊκός Φορέας για την Ειδική Αγωγή και την Ενταξιακή Εκπαίδευση, 2021. *Βασικές Αρχές – Υποστήριξη της ανάπτυξης και εφαρμογής πολιτικών για την ενταξιακή εκπαίδευση.* (V. J. Donnelly και A. Watkins, συντ.). Odense, Δανία.   
[www.european-agency.org/resources/publications/key-principles-supporting-policy-development-implementation](http://www.european-agency.org/resources/publications/key-principles-supporting-policy-development-implementation) (Τελευταία πρόσβαση: Σεπτέμβριος 2022)

Ευρωπαϊκός Φορέας για την Ειδική Αγωγή και την Ενταξιακή Εκπαίδευση, 2022. *Changing Role of Specialist Provision in Supporting Inclusive Education: Final Synthesis Report [Αλλαγή του ρόλου παροχής εξειδικευμένων υπηρεσιών για την υποστήριξη της ενταξιακής εκπαίδευσης: τελική ανακεφαλαιωτική έκθεση]*. (Α. Κεφαλληνού, Μ. Κυριαζοπούλου, S. Ebersold, P. Skoglund, E. Rebollo Píriz και M. Lučić Wichmann, συντ.). Odense, Δανία

Ευρωπαϊκός Φορέας για την Ειδική Αγωγή και την Ενταξιακή Εκπαίδευση, χωρίς ημερομηνία. *Increasing Inclusive Capability [Αύξηση της ενταξιακής ικανότητας]*. [www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be](http://www.european-agency.org/projects/organisation-provision-support-inclusive-education/increasing-inclusive-capability/what-restricts-participation-and-learning-all-children-and-young-people-and-what-action-can-be) (Τελευταία πρόσβαση: Σεπτέμβριος 2022)